cyanic-selkie/wikianc huggingface dataset:
Pauvau
Etnonīms
Eiropieši adoptēja daudzus indiāņu vārdus, ieskaitot teju pusi Savienoto Valstu štatu nosaukumu. Šie aizguvumi ir bagātinājuši gan valodu, gan rietumu puslodes kulturālo dzīvi. Pauvau mūsdienās vairs nav vienīgi Lielo līdzenumu cilšu tradicionālās dejas, bet pirmkārt pamatiedzīvotāju kultūras cildināšana un saglabāšana.
Vēsture
Pauvau radās starp Oklahomā dzīvojošām ciltīm 19. gadsimta 70. gados. Savienotās valstis centās tos ierobežot. Tā, 1921. gada 26 aprīļa ASV departamenta cirkulārā numur 1665. teikts, ka indiāņu dejām ir "barbariskas iezīmes, visām pamatiedzīvotāju dejām joprojām vērojamas pagāniskas tendences" un "nepieciešams stingrāk kontrolēt indiāņu dejas tik ilgi, kamēr tās saglabās mežonīgo un demoralizējošo ietekmi".
Attieksme no valsts puses izmainījās pēc Otrā pasaules kara. Mājup atgriezās daudzi tajā piedalījušies veterāni. Ciltīs tos uzņēma kā varoņus, un pauvau laikā notika viņu kā valsts patriotu cildināšana. Šī tradīcija turpinās arī mūsdienās.
Iznāciens
Katru pauvau atklāj iznāciens. Tā priekšgalā tiek nesti Savienoto Valstu vai Kanādas karogi, štata karogs, cilšu karogi un indiāņu karogs. Indiāņu karogs ir ar zvērādu apvilkts zizlis, kuru rotā ērgļa galva. Šos simbolus tradicionāli iznes cilšu virsaiši, un tikai viņiem parasti ir tiesības uzvilkt spalvu galvassegu. Aiz tiem deju solī seko pārējie pauvau dalībnieki. Tradicinālo deju, dziesmu un ceremoniju pavadībā tiek atklāts pasākums.
Dejas
Lielākā daļa deju ir cēlušās Savienoto Valstu un Kanādas Lielajos līdzenumos. Ierasti tās dalās atsevišķās vīriešu dejās un sieviešu dejās. Ik pa laikam tiek pieteikta intertribal deja, kurā tiek mudināts piedalīties ikviens — gan pasākuma dalībnieks gan skatītājs. Katrai dejai ir savs noteikts stils, taču jebkuram dejotājam ir iespējama brīva šī stila interpretācija.
Mūzika
Ikvienu deju pavada iespaidīga bungu rīboņa un dziesma. Dziesmas kopīgi izpilda bungotāju grupa, kurus parasti spalgā falsetā izdziedātos "heia-heia-heia" papildina daži kompozīcijai būtiski Amerikas pamatiedzīvotāju vārdi.
Nāciju Pulcēšanās
Viens no lielākajiem pauvau reizi gadā tiek organizēts Albukerkē Ņūmeksikā. Tajā ierodas vairāk nekā 500 cilšu pārstāvji no Savienotajām Valstīm un Kanādas. Filmā "Sapņu glabātājs" ("Dreamkeeper") centrālais sižets veltīts galveno varoņu — vectēva un mazdēla — ceļojumam uz šo centrālo pauvau.
Jānis Polis (cīkstonis)
Jānis Polis (dzimis (pēc vecā stila —  ), miris ) bija latviešu cīkstonis, startējis grieķu—romiešu cīņā. Piedalījies divās Olimpiskajās spēlēs.
Dzīvesgājums
Dzimis Braslavas "Veckarītēs" kalpa Pētera Poļa un viņa sievas Jūles, dzimušas Piesis, ģimenē. Jaunākie brāļi Kārlis Polis (dzimis 1894. gadā) un Paulis Polis (dzimis 1896. gadā).
1912. gada olimpiskajās spēlēs Stokholmā, pārstāvot Krievijas impērijas komandu, viņš svara kategorijā līdz 75 kg izstājās trešajā kārtā, līdz tam bija guvis vienu uzvaru. 1913. gadā kļuva par Krievijas impērijas čempionu. Pirmā pasaules kara laikā devās bēgļu gaitās uz Iekškrieviju.
1924. gada olimpiskajās spēlēs Parīzē, pārstāvot Latvijas komandu, startēja svara kategorijā virs 82,5 kg. Tajās ar divām uzvarām ierindojās dalītā 5.—7. vietā, jo pirms cīņas par bronzu, solidarizējoties ar diskvalificēto latvieti Rūdolfu Roni, viņš izstājās no sacensībām.
Vairākas reizes izcīnīja uzvaru Latvijas meistarsacīkstēs smagajā svarā, 1926. gadā pārgāja pie profesionāļiem, izcīnīja Eiropas meistara titulu. Pēc sportista karjeras beigām kļuva par treneri, 1930. gados bija cīkstoņu galvenais treneris, vadījis viņus arī.
Ģimene
Brālis Paulis Polis bija aizsargu sporta dzīves vadītājs un sporta žurnālists. Miris Stokholmā, Zviedrijā 1945. gada 25. novembrī.
Precējies 1923. gadā Saratovā ar Antoniju Stāku, šķīries 1928. gadā. Dēls Paulis dzimis 1923. gadā. Meita Ausma dzimusi 1934. gadā, precējusies Ininbergs, dzīvo Zviedrijā.
Bruno Abdank-Abakanovičs
Dzīvesgājums
Dzimis 1852. gada 6. oktobrī Ukmerģē tatāru cilmes lietuviešu Abdanku šļahtas Abakanoviču dzimtai piederīgā ģimenē. Mācījās Varšavas ģimnāzijā, studēja Rīgas Politehnikumā, kur ieguva ceļu un tiltu inženiera specialitāti un strādāja par privātdocentu. 1875. gadā turpināja studijas Ļvivas Politehniskajā augstskolā (tolaik Polytechnische Hochschule in Lemberg), kur aizstāvēja promocijas darbu, strādāja par mehānikas docentu un 1880. gadā integrāļu aprēķiniem patentēja īpašu mehānisku ierīci, kuru nosauca par "integrāfu".
1881. gadā pārcēlās uz Parīzi, kur savā piepilsētas villā izveidoja elektrotehnikas laboratoriju, kļuva par Compagnie française du procede Thompson-Houston rūpnīcu direktoru. Bretaņas piekrastē uzcēla Kostaēras pili (Château de Costaérès) uz nelielas salas, kurā poļu rakstnieks Henriks Senkevičs pabeidza rakstīt savu romānu "Quo Vadis" (1895) un vēlāk dzīvoja Abakanoviča celtajā pilī (1898—1899).
Darbi
Bruno Abdank-Abakanoviča izgudrojumi ir parabologrāfs, spirogrāfs, līdzstrāvas ģenerators, elektromagnētiskais zvans dzelzceļa līnijām un jauna veida kvēlspuldzes.
Lunohod-1
Lunohod-1 (ru) jeb apparat 8EL № 203 bija PSRS Luna programmas automātiskais Mēness mobilis. To 1970. gada 17. novembrī uz Mēness virsmas nogādāja kosmiskais aparāts Luna-17.
Lai arī Lunohod-1 bija paredzēts tikai trīs Mēness dienu (apmēram trīs Zemes mēneši) mūžam, tas darbojās uz Mēness virsmas vienpadsmit Mēness dienas (321 Zemes dienas) līdz 1971. gada 15. septembrim un kopumā nobrauca 10,54 km.
Šis bija otrais Lunohod palaišanas mēģinājums. Pirms tam 1969. gada 19. februārī nesējraķetes avārijā tika zaudēts aparāts E-8 № 201 ar mēness mobili.
Uzbūve
Lunohod-1 bija Mēness transportlīdzeklis, kas izveidots no vannai līdzīga nodalījuma ar lielu izliektu vāku ar astoņiem neatkarīgi darbināmiem riteņiem. Tā garums bija 2,3 metri (ar atvērtu vāku 4,42 m), platums 2,15 m, augstums 1,92 m, masa 756 km.
Mobilis bija aprīkots ar konusa formas antenu, šaura virziena spirālveida antenu, divām televīzijas kamerām un īpašām pagarināmām ierīcēm, lai pārbaudītu Mēness grunts blīvumu un mehāniskās īpašības. Tam bija arī rentgena spektrometrs, rentgena teleskops, kosmisko staru detektori un lāzera ierīce. Transportlīdzekli darbināja akumulatori, kas Mēness dienas laikā uzlādējās no saules baterijām, kas bija uzstādītas vāka apakšpusē. Lai varētu strādāt vakuumā, mehāniskajām detaļām tika izmantota speciāla smērviela, kuras pamatā bija fluors, un elektrodzinēji (pa vienam katrā riteņa rumbā) tika ievietoti hermētiskos blokos. Mēness naktīs vāks tika aizvērts, un polonija-210 radioizotopu sildītāja bloks iekšējās sastāvdaļas uzturēja darba temperatūrā.
Lunohod vadību veica apkalpe Tālo kosmisko sakaru centrā. Apkalpē bija komandieris, vadītājs, stūrmanis, operators un bortinženieris.
Darbība
Lunohod-1 tika palaists kopā ar Luna-17 14:40:01 UTC ar nesējraķeti Proton-K / Blok D no Baikonuras kosmodroma.
NationStates
NationStates ir daudzspēlētāju valdības simulators, ko var spēlēt jebkurā tīmekļa pārlūkā. To izveidoja Max Barry un publiski spēli atklāja 2002. gada 13. novembrī, spēle ir balstīta uz viņa romāna Jennifer Government. Barijs sākotnēji izveidoja tīmekļa vietni kā neatkarīgu iekārtu, kur publicēt savas grāmatas vienu nedēļu pirms grāmatas iznākšanas. Tīmekļa vietne turpina publicēt Max Barry sarakstītās grāmatas.
Lunohod-1
Darbība
Trīs pirmos mēnešus bez Mēness virsmas izpētes Lunohod-1 veica arī lietišķo programmu: gatavojoties plānotajam pilotētajam lidojumam, tas centās atrast piemērotu mēness kabīnes nosēšanās rajonu. Vispirms mobilis devās uz dienvidaustrumiem. Trešās mēness dienas beigās tā maršruta virziens mainījās uz ziemeļrietumiem. Lunohod vadītāju apkalpei bija uzdevums: izmantojot tikai navigācijas līdzekļus (nevis vecās sliedes), izvest mobili uz Luna-17 nolaišanās pakāpi. 18. janvārī Lunohod-1 atgriezās savā nosēšanās vietā. Pēc tam tas devās uz ziemeļiem, turpinādams zinātnisko programmu. 1971. gada 20. februārī, pēc 4. Mēness dienas beigām, TASS paziņoja par pilnīgas trīs mēnešu darba programmas darbu izpildi. Tā kā mobiļa resursi pārsniedza plānoto, vadības grupa kopā ar zinātniekiem izstrādāja papildu darbu programmu nākamajai Mēness dienai, kā arī vēl nākamajām.
1971. gada 15. septembris Lunohod-1 bija 11. Mēness dienas beigas. Pēdējos sakaru seansos tika konstatēts, ka hermētiskajā konteinerā sāka kristies temperatūra, jo bija izsmelts izotopu siltuma avota resurss. 12. Mēness dienas sākumā 30. septembrī vairs neizdevās nodibināt sakarus ar mobili. 4. oktobrī visi mēģinājumi nodibināt kontaktus ar to tika pārtraukti.
Lunohod-1 trīs reizes pārsniedza savu garantēto resursu. Pa Mēness virsmu tas nobrauca, apsekojot platību, nosūtīja uz Zemi 211 Mēness panorāmas un 25 tūkstošus attēlu. Maksimālais kustības ātrums bija 2 km/h. Lunohod aktīvās pastāvēšanas kopējais ilgums bija 301 diennakts 6 stundas 37 minūtes. 157 seansos ar Zemi tika nodotas radiokomandas. Mēness grunts virsmas fizikālo mehānisko īpašību noteikšana tika veikta 537 ciklus, 25 vietās tika veikta grunts ķīmiskā analīze.
2010. gada martā NASA zonde Lunar Reconnaissance Orbiter nofotografēja Luna-17 nolaišanās vietu. Attēlos bija redzams nolaižamais aparāts un mobiļa sliedes. 2010. gada aprīlī Apache Point Observatory Lunar Laser-ranging Operation komanda paziņoja, ka ar šo fotogrāfiju palīdzību viņi ir atraduši sen pazaudēto Lunohod-1 un saņēmuši atstaroto signālu no lāzera atstarotāja.
Džampstrīta 22
"Džampstrīta 22" (en) ir 2014. gada komēdija, kuras režisors ir Nikolauss Gūsens. Galvenās lomas filmā atveido Džona Hills, Čenings Teitums, Pīters Stormeirs un Ice Cube. Filmas pirmizrāde notika Ņujorkā. Filma ir turpinājums 2012. gada filmai "Džampstrīta 21".
Šoreiz policistiem Šmitam un Dženko jāiefiltrējas vietējā koledžā, lai notvertu jaunas narkotikas piegādātāju.
Gravitācija (2013. gada filma)
"Gravitācija" (en, lietots arī nepareizs nosaukums "Gravitāte") ir 2013. gada zinātniskās fantastikas trilleris un kosmosa drāma, kuras režisors ir Alfonso Kuarons.
Džons Īgans
Džons Īgans (en, dzimis ) ir īru futbolists, spēlē aizsarga pozīcijā, Īrijas futbola izlases dalībnieks. Kopš 2018. gada Īgans pārstāv Anglijas Premjerlīgas komandu Sheffield United.
Gravitācija (2013. gada filma)
Filmas "Gravitācija" pirmizrāde notika Venēcijas kinofestivālā. Filma tikusi atzinīgi novērtēta, Amerikas Kinoinstitūts to nosauca par vienu no desmit gada labākajām filmām, tāpat tā tikusi nominēta dažādiem apbalvojumiem dažādās kategorijās. Filma tika nominēta desmit Amerikas Kinoakadēmijas balvām, no kurām ieguva septiņas, tai skaitā Kuarons saņēma labākā režisora balvu.
Filma ir tikusi atzinīgi novērtēta arī par reālistisko atspoguļojumu, ko atzīmējuši vairāki ar NASA saistīti cilvēki, lai arī filmā ir bijušas vairākas neprecizitātes.
Aleksandrova (Rudzātu pagasts)
Aleksandrova ir ciems Rudzātu pagastā, Līvānu novadā. Atrodas 197 km attālumā no Rīgas.
Rubeņi
Rubeņi, rubeņu ģints (Lyrurus) ir viena no fazānu dzimtas (Phasianidae) ģintīm, kas apvieno divas sugas. Tās izplatītas Eiropas un Āzijas skujkoku mežu joslā.
Latvijā
Latvijā dzīvo viena rubeņu ģints suga — rubenis (Lyrurus tetrix). Tas sastopams visā Latvijas teritorijā, piemērotos biotopos samēra parasts ligzdotājs un nometnieks. Pēdējo trīsdesmit gadu laikā skaits samazinājies.
Kopīgās iezīmes
Rubeņi ir liela auguma putni. Tiem piemīt izteikts dzimumdimorfisms: tēviņi ir lielāki un košāki nekā mātītes. No abām sugām lielākais ir rubenis, kura tēviņa ķermeņa garums var sasniegt 60 cm, svars 2100 g. Kaukāza rubeņa (Lyrurus mlokosiewiczi) tēviņš var sasniegt 53 cm garumu, 1005 g svaru.
Kā jau ģints nosaukums norāda, abām sugām aste sakļautā veidā atgādina liru. Kad to paceļ augšā un izpleš vēdeklī, kļūst redzamas astes baltās spalvas. Ķermeņa apspalvojums metāliski melns, sejā izceļas koši sarkanās uzacis, uz spārniem baltas pazīmes, spārnu apakšas melnbaltas. Mātītes apspalvojums pelēkbrūni raibumots, tādējādi tās dabā ir ļoti grūti pamanāmas.
Dimitrijs Drivs
Dimitrijs Drivs (el; dzimis 1872. gadā, miršanas gads nav zināms) bija grieķu peldētājs, 1896. gada vasaras olimpisko spēļu dalībnieks un olimpiskās bronzas medaļas ieguvējs.
1896. gada vasaras olimpiskās spēles
Drivs 1896. gada vasaras olimpiskajās spēlēs Atēnās startēja 100 metru peldēšanā jūrniekiem. Viņa iegūtais rezultāts precīzi nav zināms, bet viņš ir ieguvis trešo vietu, bronzas medaļu. Viņš zaudēja saviem tautiešiem Joannim Malokinim (zelta medaļa) un Spiridonam Hasapim (sudraba medaļa).
Strauta nēģis
Strauta nēģis (Lampetra planeri) ir Latvijā dzīvojošu, neparazītisku, nemigrējošu nēģu suga, kurai viss dzīves cikls notiek saldūdens baseinos. Sugu 1784. gadā aprakstīja vācu naturālists un ihtiologs Markus Blohs.
Apraksts
Strauta nēģa ķermeņa garums parasti ir 10-16 cm., bet kāpura stadijā reizēm var sasniegt 20 cm. garumu. Mugura un sāni krāsoti tumši zaļgani līdz melni violetam. Vēders ir bāli iedzeltens. Kāpuri ir dzeltenīgā krāsā, bet retumis ir sastopami arī maigi rozā nokrāsas eksemplāri. Mute ir ar mazu piesūcekni, kurā ir neasi zobiņi. Augšžokļa plāksnītei ir divi malās izvietoti zobi. Apakšžokļa plāksnītei — no 5 līdz 9, bet parasti 7 zobi. Apakšlūpas zobu nav. Priekšējā un aizmugurējā muguras spura saskaras. Tāpat, kā visiem nēģiem galvas abās pusēs ir septiņas žaunu atveres. Pirms nārsta mātītēm izveidojas anālajai spurai līdzīga tauku kroka, bet tēviņiem ārējs sēklvads.
Dzīvesveids
Strauta nēģu dzimumgatavība iestājas 4 līdz 7 gadu vecumā. Nārsto martā — jūnijā, Latvijā maijā — jūnijā 3 līdz 60 cm. dziļumā, ūdens temperatūrai sasniedzot 8 — 12°C. Katra mātīte iznērš vidēji ap 1500 ikru. Strauta nēģiem ir raksturīgs vienlaicīgs nārsts, kas ilgst 7 līdz 23 dienas. Mātīte un tēviņš veido ligzdu smilšainās un oļainās vietās. Viena mātīte parasti nārsto ar 2 līdz 3 tēviņiem. Strauta nēģu vidū reizēm ir novērojama neotēnija, kad nārsto nepieauguši vēl kāpura stadijā esoši īpatņi. Ikru attīstība ilgst 3 līdz 28 dienas. Mātītes nārsto vienreiz mūžā un pēc nārsta iet bojā. Kāpura (ņurņika) stadija ilgst 4—5 gadus. Tārpveidīgie kāpuri dzīvo ierakušies dūņās, kur barojas galvenokārt ar detrītu, kas satur vienšūņu aļģes, sēnes, baktērijas, kā arī mikrobentosu (bezmugurkaulniekus). Vecākiem kāpuriem pārvēršanās laikā jau ir pamanāmas pieauguša īpatņa pazīmes — acis un žaunu spraugas, ko vēl klāj āda, piesūcekņa aizmetnis u.c. Ķermeņa dobumā var atrast sīkus, nenobriedušus ikrus, kas nav novērojams upes nēģu kāpuriem. Metamorfozes beigās strauta nēģi pārstāj baroties. To barības vads un zarnas deģenerējas, ķermeņa garums samazinās (pieaugušie īpatņi vienmēr ir īsāki par kāpuriem) un tie ir gatavi jaunai nārstošanai.
Izplatība
Strauta nēģu dzīves areāls aptver Ziemeļeiropu, galvenokārt, Baltijas jūras un Ziemeļjūras baseinu. Ir sastopami arī Vidusjūras baseina upēs. Latvijā strauta nēģi nelielā daudzumā ir sastopami visā teritorijā. Dzīvo tikai saldūdeņos, sīkās upītēs un strautos, kas nav tieši saistīti ar jūru. Strauta nēģiem ir vajadzīgs tīrs, nepiesārņots ūdens, jo slikti panes piesārņojumu. Tāpēc tie kalpo par ūdens tīrības indikatoru sugu. Daudzās valstīs strauta nēģi ir ierakstīti aizsargājamo sugu sarakstā.
Deniss Dugans
Deniss Bārtons Dugans (en; dzimis ) ir amerikāņu režisors, aktieris, scenārists, mākslinieks un komiķis. Plašāk zināms pēc sadarbības ar komiķi Ādamu Sendleru, ar kuru viņš režisējis filmas "Laimīgais Gilmors", "Tētuks", "Rezervisti" (The Benchwarmers), "Pasludinu jūs par Čaku un Leriju", "Zohans - īpašo uzdevumu frizieris" (You Don't Mess with the Zohan), "Lielie", "Izliecies par manu sievu", "Džeks un Džila" un "Lielie 2". Vēl režisējis filmas "Nacionālā drošība" un "Beverlihilzas nindzja", kā arī dažādu seriālu sērijas.
Dugans četras reizes nominēts Zelta avenes balvai, kuru ieguvis vienreiz.
Tekošais konts
Tekošais konts ir valsts maksājuma bilances sastāvdaļa, kas atspoguļo preču, pakalpojumu, sākotnējo ienākumu un otrreizējo ienākumu plūsmas starp dotās valsts rezidentiem un pārējo valstu rezidentiem. Tekošais konts raksturo pārrobežu darījumus un atspoguļo noteiktā laika periodā veikto preču un pakalpojumu eksportu un importu, ienākumus (atlīdzība nodarbinātajiem, ienākumi no ieguldījumiem) un kārtējos pārvedumus (pensijas, dāvinājumi, u. tml.). Saskaitot visu iepriekšminēto, tiek iegūta tekošā konta bilance.
Tekošā konta bilance ir pozitīva, ja valstī par minētajām operācijām ienāk vairāk līdzekļu nekā aizplūst. Tekošā konta pārpalikums nozīmē to, ka valsts kopumā ir palielinājusi savu prasību lielumu pret pārējo pasauli. Savukārt deficīts nozīmē, ka valsts ir samazinājusi savas neto prasības pret pārējo pasauli. Valstīm, kurām ir tekošā konta deficīts, tas ir jāsedz. To var veikt, piemēram, aizņemoties naudu ārzemēs. Tekošais konts ir ļoti nozīmīgs pārskats, jo tas ātri signalizē par izmaiņām citos ekonomiskajos rādītājos.
1961. gada Eirovīzijas dziesmu konkurss
1961. gada Eirovīzijas Dziesmu konkurss bija 6. Eirovīzijas Dziesmu konkurss, kas 1961. gada 18. martā notika Festivālu un konferenču namā Kannās, kurā mūsdienās notiek Kannu kinofestivāls. Šeit notika arī 1959. gada Eirovīzijas dziesmu konkurss. Tā bija pirmā reize, kad konkurss notika sestdienā. Konkursa vadītāja bija Žaklīna Žubēra. Konkursā laurus pirmo reizi plūca Luksemburga, kuru pārstāvēja dziedātājs Žans-Klods Paskāls ar dziesmu "Nous les amoureux". Dziesma tika izpildīta franču valodā.
Dalībvalstis
Šajā gadā bija trīs debitējošās valstis — Somija, Dienvidslāvija un Spānija.
Norises vieta
1961. gada konkurss notika Kannu Festivālu un konferenču namā, kur notika arī 1959. gada Eirovīzijas dziesmu konkurss.
Balsojums
Katru valsti pārstāvēja 10 žūrijas locekļi, kuri deva 1 punktu, viņuprāt, labākajam.
Kara suņi
"Kara suņi" (en) ir 2016. gada biogrāfiska kriminālkomēdijas filma, kuras režisors, kā arī viens no producentiem un scenārija autoriem ir Tods Filipss. Galvenās lomas filmā atveido Džona Hills, Mailss Tellers, Bredlijs Kūpers un Ana de Armasa. Filmas pirmizrāde notika Ņujorkā.
Filmas pamatā ir patiess stāsts par diviem jauniem vīriešiem Deividu Pakūzu un Efraimu Diveroli, kuri uzsāka savu biznesu, lai piedalītos valdības maz zināmā iniciatīvā, kas maziem uzņēmumiem ļauj kļūt par ASV armijas sagādniekiem. Abi ātri nopelnīja 300 miljonus dolāru, sāka sadarboties ar šaubīgiem cilvēkiem un devās piedzīvojumiem pilnā ceļojumā uz Irāku un Afganistānu, lai valstu armijām piegādātu ieročus.
Fizikālā ķīmija
Fizikālā ķīmija ir ķīmijas nozare, kurā tiek analizētas ķīmiskās parādības, izmantojot ne tikai ķīmijas, bet arī fizikas teorētiskās un eksperimentālās metodes. Fizikālā ķīmija aptver tādas zinātnes nozares kā vielas uzbūves teoriju, koloīdķīmiju, termodinamiku un kinētiku, šķīdumu teoriju, elektroķīmiju un augsto enerģiju ķīmiju.
Aļhovka (Sakstagala pagasts)
Aļhovka ir ciems Sakstagala pagastā, Rēzeknes novadā. Atrodas 236 km attālumā no Rīgas.
Aihtāle
Aihtāle (de) ir pilsēta Eslingenes rajonā, Štutgartes apgabalā, Bādenē-Virtembergā, Vācijā. Tā atrodas 18 km uz dienvidiem no Štutgartes. Sadraudzības pilsēta ar Šimegu, Ungārijā.
1190. gads
1190. bija parastais gads, kas pēc Jūlija kalendāra sākās ceturtdienā.
Ģēģeru grāvis
Ģēģeru grāvis ir Vadakstes labā krasta pieteka Saldus novada dienvidaustrumos. Tek dienvidu virzienā. Ietek Vadakstē augšpus Jāņmuižas.
Anvars al Avlaki
Anvars al Avlaki (ar, Anwar al-‘Awlaqī; dzimis, miris ) bija ASV un Jemenas imāms un islāma lektors. Tiek uzskatīts, ka viņš bija iesaistīts Al-Qaida teroristu operāciju organizēšanā. Pirmais ASV pilsonis, kas nogalināts amerikāņu bezpilota lidmašīnu uzbrukumā. Al Arabiya televīzijā nosaukts par "interneta bin Ladenu".
Ārēji bija konservatīvs reliģiozs vīrietis. Mošejā Folsčērčā, Virdžīnijā, bija imāms, sludināja arī trim 2001. gada 11. septembra uzbrukuma veicējiem. 2001. gadā atradās Nidala Malika Hasana mātes bērēs, vēlāk Avlaki bieži sūtīja viņam e-pasta vēstules, pirms Hasana veiktās apšaudes Forthudā 2009. gadā. Pēc 2007. gada sācis slēpties, tiek uzskatīts, ka plānojis Northwest Airlines reisa 253 neveiksmīgo spridzināšanu.
2010. gada aprīlī ASV prezidents Baraks Obama ierindoja Avlaki to cilvēku, kurus CIP ir ļauts nogalināt terorisma darbību dēļ, sarakstā. Jemenas valdība viņu tiesāja (bez Avlaki klātbūtnes) 2010. gada novembrī par piederību Al-Qaida un ārzemnieku nogalināšanas plānošanu. Tika uzskatīts, ka pēdējos dzīves gadus viņš slēpās Jemenā. Avlaki nogalināja bezpilota lidmašīnu uzbrukumā. Pēc divām nedēļām bezpilota lidmašīnu uzbrukumā tika nogalināts arī viņa dēls.
GhanaSat-1
GhanaSat-1, zināms arī kā ANUSAT-1 un BIRDS-G, ir Ganas pirmais Zemes mākslīgais pavadonis. GhanaSat-1 2017. gada jūnijā ar kravas kuģi SpaceX CRS-11 nogādāts Starptautiskajā kosmosa stacijā (SKS), no kurienes brīvā lidojumā orbītā palaists jūlijā.
Calvin Klein
Calvin Klein ir ASV apģērbu zīmols. Calvin Klein radās 1968. gadā.
GhanaSat-1
Pavadoni konstruēja, montēja un testēja Ganas augstskolas All Nations University (ANU) trīs studenti. Projektu atbalstīja Japānas Kjusju tehnoloģiju institūts kā daļa no Joint Global Multi-Nation Birds Satellite projekta. Divu gadu laikā trīs studenti no katras piecu dalībvalstu universitātes Kjusju tehnoloģiju institūtā darbojās pie BIRDS pavadoņa izgatavošanas.
GhanaSat-1 veidots CubeSat 1U formā ar masu aptuveni 1 kg. Tam uzstādītas zemas un augstas izšķirtspējas kameras. Pavadonis atskaņos Ganas nacionālo himnu un citas dziesmas. Pavadonī arī tiks pētīta radiācijas ietekme uz komerciāliem mikroprocesoriem.
Lidojuma gaita
GhanaSat-1 tika palaists 21:07:38 UTC ar nesējraķeti Falcon 9 v1.2 no Kanaveralas zemesraga Gaisa spēku stacijas kravas kuģa SpaceX CRS-11 hermētiskajā nodalījumā kopā ar citiem  nanopavadoņiem TOKI, Mazaalai, BRAC ONNESHA un Nigeria EduSat-1. Kravas kuģis SKS sasniedza 5. jūnijā. GhanaSat-1 palaists orbītā brīvā lidojumā 7. jūlijā 08:50 UTC no nanopavadoņu palaišanas iekārtas J-SSOD Nr. 7 reizē ar pavadoņiem TOKI un Mazaalai.
Qarabağ FK
Qarabağ FK ir Azerbaidžānas futbola klubs. Dibināts 1951. gadā. Pārstāv Agdamas pilsētu, kur arī sakotnēji tika izveidots, bet pēc tās sagraušanas Kalnu Karabahas kara laikā kopš 1993. gada kluba bāzes vieta ir galvaspilsēta Baku. Pašlaik spēlē Azerbaidžānas Premjerlīgā. Klubs ir piecas reizes kļuvis par Azerbaidžānas čempioniem un sešas reizes ieguvis Azerbaidžānas kausu. 2017.—2018. gada sezonā pirmo reizi kvalificējās UEFA Čempionu līgas grupu turnīram. Mājas spēles aizvada Azərsun Arena stadionā Baku, bet Eiropas kausu spēles Tofika Bahramova stadionā vai Baku Olimpiskajā stadionā.
Zvaigžņu kari: Klonu kari (filma)
Darbība notiek otrās un trešās daļas starpposmā. Filmā džedi cenšas palīdzēt atrast Džabas pazudušo dēlu.
Adams Beks
Adams Beks ir britu kriptogrāfs.
Pašlaik strādā par uzņēmuma Blockstream, kas nodarbojas ar Bitcoin un blokķēdes risinājumu izstrādi un ieviešanu, izpilddirektoru (CEO).
Pjotrs Murdzja
Pjotrs Murdzja (pl; dzimis Gdaņskā) ir Polijas starptautiskais lielmeistars šaha kompozīciju risināšanā (2002). FIDE starptautiskais meistars (1994).
Biogrāfija
Četras reizes izcīnījis medaļas Polijas junioru šaha čempionātos: divas zelta (1991, 1995) un divas sudraba (abas 1993) dažādās vecuma grupās. Četras reizes uzvarējis Polijas junioru šaha komandu čempionātos (1990, 1991, 1992, 1993), kuros pārstāvējis savas dzimtās pilsētas Gdaņskas klubu "Gedania". 1994. gadā debitējis Polijas šaha čempionāta finālā, kurā vēl piedalījies 1997., 2003. un 2004. gados. Bijis pirmais starptautiskos šaha turnīros Hamburgā (B turnīrs, 1996), Svidņicā (1998) un Legņicā (2003), divos pēdējos no kuriem izpildījis starptautiskā lielmeistara normas.
Pazīstams kā viens no labākajiem šaha kompozīciju risinātājiem. Septiņas reizes ir uzvarējis Pasaules čempionātā šaha kompozīciju risināšanā individuālajā vērtējumā (2002, 2005, 2006, 2008, 2009, 2012, 2013) un piecas reizes bijis otrais šajās sacensībās (2001, 2004, 2010, 2014, 2016). Tāpat deviņas reizes ir uzvarējis Pasaules čempionāta šaha kompozīciju risināšanā komandu vērtējumā (2009, 2010, 2011, 2012, 2013, 2014, 2015, 2016, 2017). Deviņas reizes uzvarējis Eiropas čempionātā šaha kompozīciju risināšanā individuālajā vērtējumā (2006, 2008, 2009, 2012, 2012, 2013, 2014, 1916, 2017) un piecas reizes komandu vērtējumā (2009, 2013, 2014, 2015, 2017). Līdz 2015. gadam sešpadsmit reizes uzvarējis Polijas čempionātā šaha kompozīciju risināšanā. 2002. gadā kļuvis par pirmo Polijas šahistu, kuram piešķirts starptautiskā lielmeistara nosaukums šaha kompozīciju risināšanā.
Beidzis Gdaņskas universitātes Filoloģijas un vēstures fakultāti. Kopš 2009. gada strādā par apmācību vadītāju Polijas šaha federācijā.
77 (skaitlis)
77 (septiņdesmit septiņi) ir naturāls un palindromisks skaitlis, kas veselo skaitļu rindā atrodas starp 76 un 78. Gada septiņdesmit septītā diena ir 18. marts (garajā gadā 17. marts).
Romiešu skaitļu sistēmā septiņdesmit septiņi tiek pierakstīts šādi — LXXVII, bet binārajā skaitīšanas sistēmā septiņdesmit septiņi ir 10011012, oktālajā skaitīšanas sistēmā — 1158 un heksadecimālajā skaitīšanas sistēmā — 4D16. Septiņdesmit septiņi ir nepāra skaitlis.
Ķīmisko elementu periodiskā tabulā septiņdesmit septiņi ir irīdija (Ir) atomskaitlis.
Lāčpurni
Lāčpurni (Morchella) ir Latvijā samērā reti sastopamu ēdamo sēņu ģints, kura 21. gadsimta sākumā saturēja vairāk kā 70 sugu ar ātri pieaugošu skaitu, no kurām Latvijā atrastas sešas. Lāčpurni ir pavasara mēnešos sastopamas sēnes, kuras viegli atpazīstamas pēc to cepurīšu šūnveidīgās, šķautņainās struktūras. Lāčpurni pasaulē tiek uzskatīti par kulināri vērtīgu sēni. Tā kā lāčpurni ir grūti kultivējami, mērenās joslas valstīs, kurās tie sastopami lielos daudzumos, organizēta savvaļas lāčpurnu, līdzīgi kā gaileņu, ievākšana ir ienesīga saimniecības nozare.
Iedalījums
Ja stepes un zvana lāčpurni acīmredzami atšķiras no citām Latvijā augošajām sugām, tad pārējie Eiropas lāčpurni ir atšķirami daudz grūtāk. Turklāt tie bieži aug kopā vienā teritorijā. Pašlaik lāčpurnu, tāpat kā citu sēņu, klasifikācija atrodas nenoteiktā stāvoklī, jo nav skaidrības, kur ir atsevišķa suga un kur pasuga vai varietāte, un to savstarpējā radniecība. Čehu zinātnieki 2019. gadā publicēja rakstu par lāčpurnu filoģenētisko izpēti savā zemē, no kuras izrietēja, ka viņi pēc Čehijā esošajiem paraugiem konstatējuši 11 lāčpurnu sugas, no kurām tikai 6 esot atbilstošas esošajiem sugu aprakstiem. Vairāki paraugi atbilda vienlaikus vairākām sugām. Kamēr pasaulē nav izstrādāta un nostabilizējusies jauna terminoloģija un klasifikācija, plašai publikai pašlaik tiek lietota XX/XXI gadsimtu mijā pieņemtā sistemātika. Līdz 1997. gadam lāčpurnu ģints bija iekļauta rumpuču dzimtā (Helvellaceae), tāpēc vecākos izdevumos sastopams arī šāds iedalījums.
Līdzība ar citām sugām
Tā, kā Latvijā sastopamie lāčpurni augļķermeņus veido pavasarī, tie reti kad sastopami vienlaicīgi ar vasarā un rudenī augošajām indīgajām sēnēm. Tomēr, tie bieži ir sastopami vienā laikā ar giromitrīnu saturošajām indīgajām parasto un dižo bisīti (Gyromitra ģints) un ēdamajiem, bet mazāk vērtīgajiem ķēvpupiem (Verpa bohemica), kuri arī atrodami pavasarī, un ar kuriem tos sēņotāji mēdz jaukt. Šīs biežās jaukšanas dēļ tiek ieteikts visas asku sēnes pirms lietošanas novārīt un noliet ūdeni, kas varētu vājināt bisīšu indi, ja tā iekļūtu starp lāčpurniem. Tomēr atšķirības starp ģintīm ir visai redzamas: ja lāčpurni ir tīkloti šūnaini, tad bisīšu virsmas krokas ir lokani viļņotas, bez redzamām šūnām. Lāčpurni arī ir pēc kopējās formas redzami regulārāki. Ķēvpupi pēc formas atgādina lāčpurnus, bet to virsma arī ir viļņota kā bisītēm.
Daļēji jucekli starp bisītēm un lāčpurniem radījušas svešvalodas. Krievu valodā to nosaukumi "Stročok" un "Smorčok" ir grūti atšķirami, un arī vietējie iedzīvotāji par atšķirību maz satraucas. Latvijā (un arī Igaunijā) savukārt vāciskais lāčpurnu apzīmējums "Morcheln" ne tikai transformējies par "murķeli", bet ar šo vārdu sākuši apzīmēt bisītes. Līdzīgas problēmas ir arī angļu valodā, kur bisītes dēvē par viltus lāčpurniem (false morel).
Audzēšanas mēģinājumi
Mēģinājumi rūpnieciskos apmēros kultivēt lāčpurnus līdz šim ir bijuši ne pārāk sekmīgi, un tirgū pieejamās lāčpurnu ģints sēnes pārsvarā tiek ievāktas dabā. Labākajās Ķīnas audzētavās ieguve 2016. gadā bija mazāk kā 8 tonnas uz hektāru. Galvenās lāčpurnu eksportētājvalstis ir ASV, Indija, Meksika, Turcija, un Ķīna, kas gadā eksportē ap 900 tonnu žāvētu lāčpurnu. Arī Francijā sadarbībā ar ķīniešiem organizē lāčpurnu audzētavas. Lāčpurnus var izdoties ieaudzēt mežā smilšmāla vai mālsmilts augsnēs, dobēs iestrādājot ābolus, vai to pārstrādes atkritumus, papildus tās mēslojot ar pelniem un salmiem. Nākamajā pavasarī dobēs "iesēj" sasmalcinātas lāčpurnu cepurītes, pārklājot ar skuju nobiru kārtu. Svarīgi neļaut dobēm izkalst, pirmo sēņu ražu var gaidīt jau pēc gada. Alternatīvi, izdeguša ugunskura vietā bagātina augsni ar zāģu skaidām un smalcinātiem nobriedušiem lāčpurnu augļķermeņiem, pēc tam apsējot apstrādāto teritoriju ar savvaļas graudzālēm. Tomēr līdz šim nav apstiprinātu ziņu par veiksmīgiem un un atkārtojamiem mēģinājumiem kultivēt Latvijā sastopamās lāčpurnu sugas. Pašlaik šādi mēģinājumi ir bijuši relatīvi veiksmīgi divos gadījumos ar M.importuna un M. rufobrunnea Ķīnā un ASV.
Dienvidu Čīlē kopš 2012. gada tiek veikti mēģinājumi degumos audzēt Latvijā sastopamo smailo lāčpurnu; nogāja līdz tam, ka mežu īpašnieki dedzināja savus mežus, lai izdegās saaugtu lāčpurni. Līdzīgas idejas par lāčpurnu audzēšanu meža nodegās pacēluši arī ASV Lauksaimniecības departamenta darbinieki.
Lietošana pārtikā
Vēsturiski lāčpurni pazīstami jau no antīkajiem laikiem, tos aprakstījis Teofrasts. Novgorodas Republikas laikos lāčpurnus lietoja acu ārstniecībai, arī mūsdienās no tiem tiek gatavotas acu zāles.
Lāčpurnus izmanto daudzu valstu, sevišķi franču, virtuvēs. Vairums to pagatavošanas metožu paredzētas, lai izceltu un saglabātu to īpatnējo garšu. Līdzīgi kā ar vairumu ēdamo sēņu, to kvalitāte ir visaugstākā, kamēr tās vēl ir svaigas, tomēr lāčpurniem vienmēr nepieciešama iepriekšēja termiska apstrāde. Viens no vienkāršākajiem veidiem lāčpurnu sagatavošanai ir izcept tos sviestā, pievienojot nedaudz sāls un svaigi maltu melno piparu. Tos lieto kā papildinājumu gaļas ēdieniem, kā arī zupās, vai kā pildījumu pastas izstrādājumiem. Lāčpurnu ģints sēņu sastāvā ir dažādi antioksidanti.
Lāčpurnus iespējams uzglabāt dažādi. Tos var ātri sasaldēt, tos paturot 10 minūtes aukstā ūdenī, un pēc tam plāni izklātus ievietojot saldētavā. Šādi, mitri sasaldētus, tos var ilgu laiku uzglabāt sasalušus slēgtos traukos. Tomēr pēc atkausēšanas tie mēdz zaudēt sev raksturīgo konsistenci, tādēļ vislabāk tos ir saldēt jau pēc termiskas apstrādes, piemēram cepšanas vai tvaicēšanas. Cepurīšu porainuma dēļ, tie bieži vien satur dažādas augsnes paliekas, kuras ir grūti izmazgāt. Augsnes paliekas no lāčpurniem vēlams notīrīt ar birstītes palīdzību, sēni pārgriežot gareniski. Lāčpurnus pirms gatavošanas var iemērkt sālsūdenī.
Otrs iecienīts lāčpurnu uzglabāšanas paņēmiens ilgākai uzglabāšanai ir žāvēšana. Augļķermeņos esošie kukaiņu kāpuri žāvēšanas laikā parasti tos pamet. Žāvētos lāčpurnus pirms lietošanas 10—20 minūtes mērcē pienā vai ūdenī, kuru pēc tam var izmantot kā buljona sastāvdaļu. Arī žāvētus lāčpurnus un to mērcēšanas šķidrumus lieto ar sekojošu termisku apstrādi.
Potenciālais indīgums
Lāčpurni, visi vai daļa no tiem, satur nelielu daudzumu nenoskaidrotu toksīnu, kas, veicot sēņu termisko apstrādi, daļēji sadalās. Šī iemesla dēļ lāčpurnus nav vēlams lietot svaigā veidā. 1964. gadā tika apgalvots, ka pat pareizi pagatavoti lāčpurni, tos lietojot kopā ar alkoholu, varot izraisīt saindēšanos, taču šis apgalvojums netiek atkārtots mūsdienu literatūrā un sēņu sarakstā, kuras ir bīstamas tieši kopā ar alkoholu, lāčpurnu nav. No alternatīvajām teorijām pieminams apgalvojums, ka saindēšanos (pat nāvējošu) var izraisīt arī tvaiku ieelpošana, kas izdalās, gatavojot lāčpurnus. Līdzīga problēma tiešām pastāv, bet ar stipri indīgākajām bisītēm, nevis lāčpurniem. Arī šeit acīmredzami tiek jauktas dažādas sēņu ģintis. Tāds pats sajaukums redzams arī bieži sastopamajā ieteikumā, ka pēc sešu mēnešu žāvēšanas lāčpurni kļūstot nekaitīgi, taču pie tam tiek aprakstīta bisīšu saindēšanās klīniskā aina.
Francijā, kur ir īpaši liels lāčpurnu patēriņš, 30 gados tika fiksēti ap 300 vieglas saindēšanās gadījumi ar lāčpurniem, kad tie bija pareizi termiski apstrādāti. Vairumam saslimušo bija gremošanas traucējumi, citiem galvenokārt nervu darbības traucējumi. Visos šajos gadījumos cietušie bija ēduši salīdzinoši lielus lāčpurnu daudzumus. Analoģiska aina tika novērota arī ASV. Pie nepietiekamas apstrādes vai svaigu sēņu ēšanas šādi simptomi parādījās arī no nelieliem lāčpurnu daudzumiem. Pētnieki sniedza rekomendāciju pagatavojot karsēt lāčpurnus vismaz 10 minūtes un, ja tiek pārsniegts 100 apēsto gramu daudzums, būt gataviem uz lai gan reti notiekošām, bet iespējamām fizioloģiskām sekām. Visiem cietušajiem simptomi izzuda maksimums pēc diennakts.
Vēl 1980. gadā Latvijas sēņu noteicēji ieteica visus lāčpurnus pirms cepšanas nenovārīt. Taču par saindēšanos ar lāčpurniem Latvijā šajā laikā nav datu, ja neskaita acīmredzami lāčpurnus un bisītes jaucošus avotus. No otras puses, tā kā saindēšanās ar lāčpurniem parasti ir viegla, iespējamie cietušie to varēja arī nepamanīt vai ignorēt. Arī pašlaik dažādi avoti Latvijā bieži apgalvo, ka lāčpurni nav indīgi, vai ka novārīšana žāvētiem lāčpurniem vairs nav vajadzīga. Arī Latvijā biežais Lesoe sēņu noteicējs neatzīst lāčpurnus par indīgiem, gan vienai no to sugām pieminot, ka dažiem cilvēkiem tā varot izraisīt gremošanas traucējumus.
Daļa avotu, īpaši Krievijas, iesaka lāčpurnus drošības pēc pirms cepšanas novārīt un noliet ūdeni, t.i. veikt dubultu termisko apstrādi. Par iemeslu norāda, ka "šī sēne atsevišķām personām var izraisīt vieglu saindēšanos." Tomēr pašā Krievijā, kur lāčpurnu tirdzniecību vietējā vara reizēm aizliedz, pret to vērstie rīkojumi tiek izdoti galvenokārt bisīšu un lāčpurnu biežās sajaukšanas dēļ.
Zē Robertu
Žuzē Robertu da Silva Žuniors (pt, dzimis ), plašāk pazīstams kā Zē Robertu (Zé Roberto), ir bijušais Brazīlijas futbolists, spēlējis pussarga pozīcijā, bijis Brazīlijas futbola izlases dalībnieks.
Vislabāk pazīstams spēlējot Bayer Leverkusen un Bayern Munich komandās. Ar Bayer Leverkusen komandu 2002. gadā sasniedzis UEFA Čempionu līgas finālu, kurā viņš zaudēja savai bijušajai komandai Real Madrid. Vēlāk ar Bayern Munich komandu izcīnījis četrus Vācijas Bundeslīgas titulus un četrus Vācijas kausus.
Ar Brazīlijas futbola izlasi spēlējis 1998. un 2006. gada FIFA Pasaules kausā. 1997. un 1999. gadā ar izlasi uzvarējis Copa América turnīrā.
Sasniegumi
Real Madrid
Bayern Munich
Al-Gharafa
Palmeiras
Brazīlija
Beatrise Zeltiņa
Beatrise Zeltiņa (dzimusi ) ir latviešu tenisiste, Latvijas Billijas Džīnas Kingas kausa komandas dalībniece, 2022. gada Latvijas tenisa čempionāta fināliste.
Tenisa karjera
2021. gadā Zeltiņa piedalījās Les Petits As.
No 2022. gada 25. līdz 30. jūlijam Zeltiņa piedalījās European Youth Olympic Festival Femenino. 2022. gada oktobrī Zeltiņa pirmo reizi tika iekļauta Latvijas Billijas Džīnas Kingas kausa komandā izslēgšanas spēlēs pret Austriju, tomēr spēlēt netika.
Zeltiņas pirmā oficiālā spēle Latvijas pieaugušo izlases sastāvā notika 2023. gada 10. aprīlī Billijas Džīnas Kingas kausa Eiropas/Āfrikas zonas 1. grupas "A" apakšgrupas apļa turnīrā, kad viņa dubultspēlē pāri Adelinu Lačinovu sacentās ar Nīderlandes spēlētājām. Kopā šajās sacensības Zeltiņa piedalījās piecās spēlēs ar kopēju bilanci 2 uzvaras un 3 zaudējumu (vienspēles 1:1, dubultspēles 1:2).
Aleksandrs Nikolopuls
Aleksandrs Nikolopuls (el) bija grieķu svarcēlājs, 1896. gada olimpisko spēļu dalībnieks un olimpiskās bronzas medaļas ieguvējs.
1896. gada vasaras olimpiskās spēles
Šajā disciplīnā viņš ieguva trešo vietu, bronzas medaļu. Viņš ar vienu roku pacēla 57 kilogramus un piekāpās Lonsestonam Eliotam (zelta medaļa) un Vigo Jensenam (sudraba medaļa).
Armēnijas kalniene
Armēnijas kalniene (hy, Haykakan leṙnašxarh; az; ka, Somkhetis mtianeti; ar, al Murtafaeat al 'Arminia; fa; tr) ir kalnu sistēma Āzijā, Anatolijā un Kaukāzā. Lielākā daļa atrodas Turcijas teritorijā, bet iestiepjas arī Gruzijā, Armēnijā, Azerbaidžānā, Irānā, Irākā un Sīrijā. Plašākā nozīmē ietver arī Mazo Kaukāzu, Armēnijas Tauru un Kurdistānas kalnus. Kalniene ir galvenais reģions, kurā veidojusies armēņu nācija. Nosaukumu «Armēnijas kalniene» 1843. gadā ieviesa vācu ģeologs Hermans Abihs (Hermann Abich) savā darbā Über die geologische Natur des armenischen Hochlandes.
Ģeogrāfija
Armēnijas kalniene izvietojusies starp Anatolijas plato rietumos, Kaukāzu ziemeļos, Kūras-Araksas zemieni ziemeļaustrumos, Irānas kalnieni dienvidaustrumos un Mezopotāmijas zemieni dienvidos. Kalnienes centrālo daļu aizņem Armēnijas plato, kur dominē kalnu stepes un pustuksnešu ainava, bet to ieskauj Austrumpontijas kalni ziemeļos, Mazais Kaukāzs austrumos un Austrumtaurs dienvidos, kur savukārt dominē mitrs piejūras klimats.
Kalnieni veido mezozoja un kainozoja vulkāniskie un nogulumieži ar granatoīdu un hiperbazītu intrūzijām. Dzelzs, mangāna, hroma, vara, arsēna, polimetāla rūdu, vārāmās sāls un akmeņogļu atradnes. Augstākie vulkāniskie masīvi ir Ararats (5165 m), Sebalans (4811 m), Džilo (4168 m) un Aragacs (4090 m). Vairākas tektoniskas ieplakas, no kurām lielākā ir Ararata līdzenums. Armēnijas kalnienē sākas Eifrata, Tigra, Kūra, Araksa un citas upes. Padziļinājumos vairāki ievērojami ezeri, lielākie no kuriem ir Vanas ezers, Sevana ezers un Urmijas ezers.
Vēsture
Kalnienes reģions zināms kopš dzelzs laikmeta kā Urartu. Vēlāk zināma kā Lielā Armēnija (Armenia Major), kas līdztekus Mazajai Armēnijai, Sofēnai un Kommagenai bija viens no četriem armēņu ģeopolitiskajiem reģioniem. Lielāko daļu zināmās vēstures armēņi bijuši kalnienes pamatiedzīvotāji līdz 1915. gada armēņu genocīdam, kad kristieši tika padzīti no kalnienes Turcijas daļas.
Bledas ezers
Bledas ezers (sl) ir ezers Jūlija Alpos, Slovēnijas ziemeļrietumu daļā, pie tā atrodas Bledas pilsēta. Apkārtne ir populārs tūrisma galamērķis. Ezers atrodas 35 km no Ļubļanas starptautiskās lidostas un 55 km no valsts galvaspilsētas Ļubļanas.
Ģeogrāfija un vēsture
Ezera izcelsme ir jaukta glaciāla un tektoniska. Tas ir 2120 metrus garš un 1380 metrus plats, tā maksimālais dziļums ir 29,5 metri. Ezers atrodas ainaviskā vietā, to ieskauj kalni un meži. Tā ziemeļu krastā atrodas viduslaiku Bledas pils. Ezera rietumos atrodas Zakas ieleja.
Bledas sala
Ezerā atrodas Bledas sala (sl). Uz tās atrodas vairākas ēkas, galvenā no tām ir svētceļojumu baznīca, kas veltīta Jaunavas Marijas debesīs uzņemšanai (sl); esošajā formā tā uzbūvēta 17. gadsimta beigās. Baznīca izgreznota ar gotisku fresku atliekām no aptuveni 1470. gada un bagātīgiem baroka elementiem. Baznīcai ir 52 metrus augsts tornis ar 1655. gadā būvētām baroka kāpnēm no 98 akmens pakāpieniem. Baznīca ir bieži apmeklēta un tajā regulāri notiek kāzu ceremonijas. Tradicionāli kāzu dienā līgavainim veiksmīgai laulībai līgava ir pa kāpnēm jāuznes tornī, jānozvana zvans un jāievēlas vēlēšanās baznīcā.
Aktīvā atpūta un sports
Ezers ir populārs airētāju vidū, jo nodrošina sporta veidam labvēlīgus apstākļus. 1966., 1979., 1989. un 2011. gadā tajā notika Pasaules čempionāts airēšanā.
Web servera direktoriju indekss
Kad HTTP klients (parasti tīmekļa pārlūkprogramma) pieprasa URL, kas norāda uz direktoriju struktūru, nevis uz faktisko tīmekļa lapu direktoriju struktūrā, tīmekļa serveris parasti piegādās noklusējuma lapu, ko bieži dēvē par galveno vai "index" (rādītāja) lapu.
Parasti šādas lapas faila nosaukums ir, taču lielākā daļa mūsdienu HTTP serveru piedāvā konfigurējamu failu nosaukumu sarakstu, ko serveris var izmantot kā indeksu. Ja serveris ir konfigurēts, lai atbalstītu servera puses skriptēšanu, sarakstā parasti ir iekļauti ieraksti, kas ļauj dinamisku saturu izmantot kā rādītāja (index) lapu (piemēram,,  ,  ,  ,  ,   ), lai gan piemērotāk būtu norādīt HTML izvadi (  vai   ), jo to nevajadzētu uzskatīt par pašsaprotamu. Piemērs ir populārais atvērtā pirmkoda tīmekļa serveris Apache, kur failu nosaukumu sarakstu kontrolē direktīva galvenā servera konfigurācijas failā vai šīs direktorijas konfigurācijas failā. Ir iespējams vispār neizmantot failu paplašinājumus un būt neitrāliem pret satura piegādes metodēm, kā konfigurēt iestatījumus, lai serveris automātiski izvēlētos labāko failu satura sarunās.
Vēsture
Shēmu, kurā tīmekļa serveris apkalpo noklusējuma failu, pamatojoties uz katru apakšdirektoriju, atbalstīta jau NCSA HTTPd 0.3beta (1993. gada 22. aprīlis), kas pēc noklusējuma apkalpo  failu direktorijā. Pēc tam šo shēmu izmantoja CERN HTTPd kopš versijas 2.17beta (1994. gada 5. aprīlis), kuras noklusējuma iestatījumi atbalsta  un   papildus NCSA izcelsmes.
Vēlāk tīmekļa serveri atbalsta šo noklusējuma failu shēmu vienā vai otrā veidā - to parasti var konfigurēt ar  to norādot kā vienu no noklusējuma faila nosaukumiem.
Piemērošana
Lielām tīmekļa vietnēm, kurās tiek izmantota ģeogrāfiskā mērķauditorijas atlase, mājaslapa dažkārt var būt valodas izvēlnes piedāvājums. No šī soļa ir iespējams arī izvairīties, piemēram, izmantojot satura sarunas.
Gadījumos, kad konkrētajā direktorijā nav zināms  fails, tīmekļa serveris var tikt konfigurēts tā, lai tā vietā nodrošinātu direktorijā esošo failu automātiski ģenerētu sarakstu. Piemēram, Apache tīmekļa serverī šo darbību nodrošina modulis mod_autoindex, un to kontrolē  direktīva tīmekļa servera konfigurācijas failos. Šie automatizētie direktoriju saraksti dažkārt rada drošības risku, jo tajos ir uzskaitīti sensitīvi faili, kas var nebūt paredzēti publiskai piekļuvei procesā, kas tiek dēvēts par direktoriju indeksēšanas uzbrukumu. Šāda drošības iestatījumu nepareiza konfigurācija var atvieglot arī citus uzbrukumus, piemēram, ceļu vai direktoriju šķērsošanas uzbrukumus.
Izpilde
Piekļūstot direktorijam, dažādas indeksa metodes var atšķirīgi ietekmēt operētājsistēmas resursu izmantošanu (RAM, CPU laiku utt.) un tādējādi ietekmējot arī tīmekļa servera veiktspēju.
Saraksts pārejai no ātrākās uz lēnāko metodi:
Jūras ērgļu apakšdzimta
Jūras ērgļu apakšdzimta (Haliaeetinae) ir vanagu dzimtas (Accipitridae) apakšdzimta. Šajā apakšdzimtā ir 10 mūsdienās dzīvojošas plēsīgo putnu sugas, kas tiek iedalītas 2 ģintīs. Vēl nesenā pagātnē jūras ērgļu apakšdzimtas sugas tika sistematizētas klijānu apakšdzimtā (Buteoninae), līdz 2005. gadā saskaņā ar DNS pētījumiem vanagu dzimtā tika veiktas ievērojamas sistemātikas izmaiņas.
Kopīgās īpašības
Jūras ērgļu apakšdzimtas sugas sastopamas gandrīz visos kontinentos, izņemot Dienvidameriku un Antarktīdu. Tie mājo dažādu ūdenskrātuvju krastos, pie upēm, ezeriem un jūrām. Salīdzinot ar pārējiem ērgļiem, jūras ērgļi ir mazāki augumā un tos ir vieglāk atpazīt. Visiem šīs apakšdzimtas putniem vidējā pirksta pamatnes locītava ir saaugusi nekustīga. Jūras ērgļiem ir vairākas kopīgas morfoloģiskās iezīmes ar maitu klijām, palmu grifiem un grifiem, ļaujot secināt, ka šīs putnu grupas ir vistuvākradniecīgās jūras ērgļiem.
6A. autobusu maršruts (Liepāja)
'''6A. autobusa maršruts''' Liepājas sabiedriskā transporta autobusu maršruts, kas kursē no Mirdzes Ķempes ielas līdz Biznesa centram.
Maršruts
Maršruts iet no Mirdzas Ķempes ielas līdz Biznesa centram pa šīm ielām: M.Ķempes iela, Vaiņodes iela, Klaipēdas iela, Uliha iela, Kūrmājas prospekts, Graudu iela, Lielā iela, Rīgas iela, Raiņa iela, Flotes iela, Krūmu iela, Ziemeļu iela, Ventspils iela, Pulvera iela, Cukura iela, Grīzupes iela, Slimnīcas iela, Kapsēdes iela.
Maršruts iet no Biznesa centra līdz Mirdzas Ķempes ielai pa šīm ielām: Kapsēdes iela, Slimnīcas iela, Grīzupes iela, Cukura iela, Pulvera iela, Ventspils iela, Ziemeļu iela, Krūmu iela, Flotes iela, O.Kalpaka iela, Raiņa iela, Rīgas iela, Lielā iela, Graudu iela, Kūrmājas prospekts, Uliha iela, Klaipēdas iela, Vaiņodes iela, Ganību iela, M.Ķempes iela.
Maršruta pieturas
6A. autobusu maršrutā ir 77 pieturas.
Dimitrovs
Dimitrovs (bg — 'Dimitara dēls'; sieviešu dzimtē Dimitrova (Димитрова)) ir bulgāru cilmes uzvārds. Cilvēki ar šo uzvārdu:
Radio Ga Ga
Radio Ga Ga ir britu rokgrupas Queen dziesma, kuru sarakstīja grupas bundzinieks Rodžers Teilors. Singls izdots 1984. gada janvārī Apvienotajā Karalistē, tā paša gada februārī — ASV. Dziesma iekļauta albumā The Works.
Dziesma ir par to, kā televīzija kļūst populārāka par radio. Dziesma kļuva par hitu, 19 valstu topos tika sasniegta 1. vieta, Apvienotās Karalistes singlu topā tā ierindojās 2. vietā, ASV Billboard Hot 100 topā — 16. vietā.
Sems Džonstons
Sems Džonstons (en, dzimis ) ir angļu futbolists, spēlē vārtsarga pozīcijā. Kopš 2022. gada Džonstons pārstāv Anglijas Premjerlīgas komandu Crystal Palace.
Kokaļi
Kokaļi (la) ir neļķu dzimtas augu ģints, kurai ir neliels dabiskais izplatības areāls no dienvidaustrumu Eiropas līdz Rietumāzijai, taču sugas ir izplatījušās arī citviet pasaulē.
Ģintī ir klasificētas divas sugas:
Starpslāvu valoda
Starpslāvu valoda (medžuslovjansky jezyk, меджусловјанскы језык) ir 2006. gadā radīta mākslīga panslāvu palīgvaloda, kas atvasināta no baznīcslāvu valodas, un rakstībā izmanto gan latīņu alfabētu, gan kirilicu.
Vārme
Vārme var būt:
Pilsētas upes sindroms
Ar terminu pilsētas upes sindroms tiek apzīmēta pilsētas upju ekoloģiskā degradācija — negatīvo ietekmju komplekss, kuram tiek pakļauta upe, tai plūstot caur urbanizētām teritorijām. Sindroms izpaužas kā ūdensteces ekosistēmas strukturālās un funkcionālās izmaiņas: paaugstinātās piesārņojošo vielu koncentrācijas, mainīta gultnes morfoloģija, samazināta bioloģiskā daudzveidība, pret piesārņojumu toleranto sugu dominance un citas pazīmes. Upju ekosistēmas urbanizētās teritorijās ir īpaši neaizsargātas pret negatīvām ietekmēm, ko rada zemes izmantošanas, virsmas apauguma izmaiņas un ar to saistītas antropogēnas aktivitātes. Bieži vien procesi un mehānismi, kas izsauc sindromu, ir kompleksi un sarežģīti.
Sindroma raksturīgākās ekoloģiskās pazīmes
Bieži vien procesi, kas izsauc sindromu, ir kompleksi un sarežģīti. Sindromam raksturīgās ekoloģiskās pazīmes bieži vien netiek novērotas visās urbanizētajās teritorijās un atšķiras atkarībā no konkrētā ekoloģiskā procesa īpašībām, kā arī no urbanizācijas pakāpes ietekmes uz procesa norisi.
Runājot par pilsētas upes sindromu, bieži tiek lietoti dažādi termini, tādi kā urbanizācija (urbanization) un pilsētas teritorija (urban area). Termins urbanizēts šajā gadījumā tiek lietots plašākā nozīmē, ietverot teritoriju ar tai raksturīgu attīstību ražošanas, tirdzniecības un ar apdzīvojumu saistītiem mērķiem, ietverot pilsētas, priekšpilsētas, ciematus un kādreizējas apdzīvoto vietu teritorijas, kurās apdzīvojuma blīvums ir lielāks par vienu vienību uz 2 ha. Šīs ietverošās definīcijas lietošana pamatojas ar to, ka pat zemam apdzīvojuma blīvumam raksturīga negatīva ietekme uz ūdens ekosistēmām.